CELEX: 62015TN0104
Language: hr
Date: 2015-02-25 00:00:00
Title: Predmet T-104/15: Tužba podnesena 25. veljače 2015. – Militos Symvouleftiki protiv Komisije

11.5.2015   
            
            
               HR
            
            
               Službeni list Europske unije
            
            
               C 155/32
            
         Tužba podnesena 25. veljače 2015. – Militos Symvouleftiki protiv Komisije
   (Predmet T-104/15)
   (2015/C 155/38)
   Jezik postupka: engleski
   
      Stranke
   
   
      Tužitelj: Militos Symvouleftiki AE (Atena, Grčka) (zastupnik: S. Pappas, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Komisijinu provedbenu odluku od 16. prosinca 2014. kojom je kao neosnovan odbijen tužiteljev zahtjev za ispitivanje zakonitosti od 23. listopada 2014. i potvrđena odluka Izvršne agencije za obrazovanje, audiovizualnu politiku i kulturu od 23. rujna 2014. o neprihvatljivosti naknada koje su kao troškovi osoblja isplaćivane tužiteljevim partnerima/dioničarima u okviru dvaju projekata koje je tužitelj uspješno proveo, i to projekta „Go Green – Green Business is smart Business” (Sporazum br. 510424-LLP-1-2010-1-GR-LEONARDO-LMP) i projekta „LadybizIT” (Sporazum br. 2011-3052-518310-LLP-1-2011-1-GR-LEONARDO-LAM), i proglasi prihvatljivima relevantne troškove „dodatnih” usluga koje su pružili Olga Stavropoulou, Pavlos Aravantinos, i Filippos Karamanlis kao troškove osoblja predmetnih projekata ili da podredno utvrdi da su samo troškovi „dodatnih” usluga koje su pružili Olga Stavropoulou i Pavlos Aravantinos u okviru projekata o kojima je riječ prihvatljivi na temelju članka II.14 Sporazuma o dodjeli sredstava i Priloga III. tom sporazumu te plativi tužitelju;
            
         
               —
            
            
               naloži Komisiji da pored vlastitih troškova snosi i troškove tužitelja u ovom postupku.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog: očita pogreška u ocjeni Komisije
               
                           —
                        
                        
                           Komisija je propustila uzeti u obzir činjenicu da je moguće razlikovati „uobičajene” od „dodatnih” usluga koje su u okviru predmetnih projekata pružali partneri/dioničari, s obzirom na prirodu tih usluga, tekst i duh tada važećih odredaba tužiteljevog statuta i odredaba odluke od 20. prosinca 2010. skupštine tužiteljevih partnera/dioničara.
                        
                     
         
               2.
            
            
               Drugi tužbeni razlog: druga očita pogreška u ocjeni Komisije
               
                           —
                        
                        
                           Komisijin zaključak prema kojem položaj upravitelja kao takav sprječava potonjeg da pruža druge usluge tužitelju na temelju ugovora o radu kojem je svojstven stvarni odnos podređenosti protivan je ustaljenoj sudskoj praksi sudova Europske unije. U svakom slučaju tužitelj je Izvršnoj agenciji za obrazovanje, audiovizualnu politiku i kulturu te Komisiji pružio dostatne dokaze o tome da je voditelj projekta doista imao nadzor nad upraviteljem i da je taj nadzor zadovoljavao kriterije koji su u pogledu postojanja stvarnog odnosa podređenosti ustanovljeni u sudskoj praksi.